Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 252/11)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»Mosel«

PDO-DE-A1270-AM01

Meddelelsesdato: 5.4.2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Beskrivelse af vinen/vinavlsprodukterne og analytiske og/eller organoleptiske egenskaber

Beskrivelse:

Ændring af det naturlige minimumsalkoholindhold eller minimumsmostvægt (tidligere punkt 5.1, fremover punkt 3.2 i produktspecifikationen) for Qualitätswein (kvalitetsvin) af sorten Dornfelder i år med usædvanlige vejrforhold.

Standardværdier for Qualitätswein af sorten Dornfelder: 8,8 % vol. potentielt alkoholindhold/68° Oechsle.

TILFØJELSE:

»Det naturlige minimumsalkoholindhold/minimumsmostvægten af druesorten Dornfelder kan fastsættes til 8,3 % vol. alkoholindhold/65° Oechsle i år med usædvanlige vejrforhold efter beslutning truffet af bestyrelsen for den anerkendte Schutzgemeinschaft Mosel (beskyttelsesforening for »Mosel«-vin). Disse regler er begrænset til det produktionsår, der er fastsat. Beskyttelsesforeningens afgørelse meddeles ved passende offentliggørelse.«

De forskellige produkter betegnes ved navn sammen med oplysninger om deres naturlige minimumsalkoholindhold/minimumsmostvægt og beskrivelsen af deres organoleptiske egenskaber.

TILFØJELSE:

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol. totalt alkoholindhold.

Begrundelse:

Den lille reduktion af minimumsalkoholindholdet/minimumsmostvægten i forbindelse med Dornfeldersorten har til formål at gøre det muligt at høste tidligere, hvilket minimerer de negative virkninger af nye skadegørere. Eksempelvis truede pletvingefrugtfluen i produktionsåret 2014 de røde druesorter, som modner tidligt. At vente med høsten på grund af den hidtil gældende minimumsmostvægt er i disse år forbundet med risiko for betydelige kvalitative og kvantitative tab.

Beskrivelserne af de organoleptiske egenskaber er blevet udformet mere nuanceret for bedre at kunne afspejle de forskellige produkter.

Ved tilføjelsen af det totale alkoholindhold i vine uden tilsætning gøres der brug af åbningsklausulen i EU-forordningen.

2. Afgrænsning af området

Beskrivelse:

Afgrænsningen af området med den beskyttede oprindelsesbetegnelse »Mosel« er blevet ændret.

TILFØJELSE:

De enkelte kommuner, herunder matrikelenheder og deres numre, er anført.

Den nøjagtige afgrænsning fremgår af kortene over de vindyrkningsarealer, der er afgrænset efter parcel i de pågældende kommuner. Kortene kan ses på www.ble.de/eu-qualitaetskennzeichen-wein.

Begrundelse:

Denne ændring vedrørende områdeafgrænsningen er ikke vilkårlig, men nødvendig for at undgå betydelige ulemper for vindyrkning og landbrug, den brede offentlighed, det naturlige miljø og Moselregionen med hensyn til det historisk udviklede kulturlandskab.

Årsagerne til afgrænsningen af området forklares nærmere nedenfor.

Da de plantebeskyttelsesforanstaltninger, der gennemføres inden for vindyrkning, ikke altid er forenelige med andre afgrøder, er det nødvendigt med sammenhængende vindyrkningsarealer for at sikre kvaliteten.

Plantebeskyttelsesforanstaltninger, som er nødvendige i forbindelse med vindyrkning, er ikke altid forenelige med kravene til andre afgrøder. Skiftende naboskab mellem vindyrkningsarealer og andre anvendelser (f.eks. græsarealer, markafgrøder, frugt- eller grøntsagsafgrøder) medfører ofte problemer, som så vidt muligt bør undgås:

— Jo mere sammenhængende et vindyrkningsareal er, og jo færre kontaktpunkter der er mellem vindyrkning og andre anvendelser (agerdyrkning, frugtdyrkning, græsarealer osv.), jo mindre er de negative virkninger for vinenes dyrkning og kvalitet.

Dette skyldes de særlige forvaltningskrav i forbindelse med vindyrkning, navnlig i forbindelse med plantebeskyttelse. På mange traditionelle vindyrkningsskråninger i Mosel udføres plantebeskyttelsen desuden ved hjælp af helikoptersprøjtning, hvor der af tekniske og fysiske årsager er større risiko for afdrift end ved jordbaserede metoder. For at opnå en vellykket helikoptersprøjtning er det fordelagtigt med en sprøjtegeometri med lange, lige spor langs skråningerne. Dette kræver et sammenhængende vindyrkningsareal.

Landbrugere og vinavlere er forpligtet til at forhindre afdrift af plantebeskyttelsesmidler til andre afgrøder og ikke-målområder, herunder ved at overholde afstandskrav. Det er derfor ikke muligt at sprøjte vinstokkene i udkanten af et vindyrkningsareal, hvilket hindrer dyrkning. Det samme gælder for agerjord og græs- og frugtarealer, der støder op til vindyrkningsarealer. Spredte vindyrkningsarealer resulterer derfor i økonomiske tab for alle landbrugere. Problemet er særligt akut i områder, hvor der sprøjtes fra helikoptere, da helikopteren skal overholde særligt høje afstande på grund af den øgede risiko for afdrift. Når vindyrkningsarealerne flyttes fra sådanne områder, bliver de tidligere vindyrkningsarealer til ikke-målområder, som der skal holdes afstand til. Der opstår derfor økonomiske ulemper for de resterende vindyrkningsarealer.

— Hvis der til trods for korrekt anvendelse sker afdrift af plantebeskyttelsesmidler til tilstødende parceller med anden anvendelse, kan dette føre til uønskede vegetative skader på ikke-målområdet, dårligere kvalitet eller dårligere muligheder for at markedsføre produktet som følge af visse restkoncentrationer af plantebeskyttelsesmidler. De plantebeskyttelsesmidler, der anvendes i vindyrkning, agerbrug og frugtdyrkning, er undertiden meget forskellige, især med hensyn til anvendelsestype, afgrødespecifik godkendelse og behandlingsfrister. Selv om god faglig praksis følges, kan afdrift få plantebeskyttelsesmidler til at sprede sig til tilstødende afgrøder, som de ikke er godkendt til. I sådanne tilfælde kan det ved undersøgelser af restkoncentrationer som følge af nøjagtige analysemetoder og lave maksimalgrænseværdier for restkoncentrationer forekomme, at de producerede produkter ikke kan markedsføres. Sådanne tilfælde er hyppige i praksis. Forurenerne kan ganske vist holdes ansvarlige for sådanne skader, men ved at bevare sammenhængende vindyrkningsarealer kan man minimere randområderne og dermed undgå sådanne problemer.

Beskyttelse af offentligheden og det naturlige miljø ved hjælp af dyrkede stejle skråninger

De stejle skråninger bidrager i dag i høj grad til at beskytte mod erosion og afstrømning. Vindyrkning i terrasseform og vinbjergsmure forhindrer afstrømning af overfladevand i faldlinje. Vinstokke og plantedække stabiliserer jorden og bevares gennem løbende pasning af planterne. Korrekt jordforvaltning sikrer en god jordbundsstruktur og en høj grad af infiltration af vand i jorden. Samlet set minimeres erosionen, vand opsamles i tilfælde af kraftig regn, og næringsstofafstrømning (hovedsagelig fosfat) til overfladevand forhindres. Uden aktiv dyrkning ville terrasser og mure forfalde. Jorden ville blive bevokset med krat og sin miste frugtbarhed og struktur. Konsekvenserne ville være erosion, jord- og næringsstofafstrømning og jordskred i tilfælde af kraftige regnskyl, hvilket vil bringe beboerne og trafikken i fare og forårsage skader.

Mange dyrknings- og beskyttelsesmetoder inden for vindyrkning er kun mulige/effektive, hvis de anvendes på et samlet vindyrkningsareal.

— Skånsomme plantebeskyttelsesstrategier, som indebærer kvalitative, miljømæssige og økonomiske fordele, er vigtige for at sikre en bæredygtig produktion af vine af høj kvalitet.

— Nogle vidt anvendte metoder, der har eksisteret i årevis, såsom brugen af feromoner til bekæmpelse af drueviklere, fungerer kun på store samlede vindyrkningsarealer. Når vindyrkningsarealerne er anlagt sådan, kan denne teknik, som afbryder skadegørerens parring, anvendes til at forhindre den i at reproducere sig andre steder og flyve ind på vindyrkningsarealet. Det er også den eneste måde, hvorpå man kan undgå den bekostelige praksis med dobbelt ophængning af dispensere ved kanterne (dvs. ved grænser til andre afgrøder, anvendelser eller bevoksning). I Rheinland-Pfalz giver udviklingsprogrammet »EULLE« (miljøforanstaltninger, udvikling af landdistrikter, landbrug og fødevarer), som omfatter støtte til bioteknologiske plantebeskyttelsesmetoder inden for vindyrkning, desuden kun adgang til støtte for et sammenhængende areal på mindst 2 hektar. Hvis parcellerne kommer under disse 2 hektar som følge af, at enkelte vindyrkningsarealer omlægges til agerjord, er de resterende vindyrkningsarealer ikke længere berettiget til RAK-støtte, hvilket stiller landbrugerne i en ringere økonomisk situation. Uden finansiel støtte er den biotekniske plantebeskyttelse imidlertid ikke rentabel i øjeblikket. Resultatet er en stigning i anvendelsen af insekticider, som igen har en negativ indvirkning på det naturlige miljø.

— Også når det gælder bortskræmning af fugle for at beskytte de modne druer fra at blive spist, er det både teknisk og økonomisk nødvendigt med sammenhængende vinarealer, da dette er den eneste måde at sikre en effektiv beskyttelse på.

— Sammenhængende vindyrkningsarealer bidrager også til at undgå skader forårsaget af vildt.

Det er nødvendigt at begrænse bestanden af vildt ud fra et vindyrkningsperspektiv, da skader på vindyrkningsarealer forårsaget af sådanne dyr ikke automatisk kompenseres i Rheinland-Pfalz. Sammenhængende vindyrkningsarealer mindsker også risikoen for forekomst af anmeldelsespligtig afrikansk svinepest, som udgør en betydelig risiko for husdyrbrug i Tyskland. Det er lettere og billigere at regulere vildtlevende svin på sammenhængende vindyrkningsarealer end på parceller med forskellige afgrøder (f.eks. druer, markafgrøder og frugt), da der på disse arealer ofte findes flere tilflugtssteder og fødevarekilder for de vildtlevende svin.

— Praksissen med drypvanding af vindyrkningsarealer, som især anvendes til dyrkning af vinstokke på unge vindyrkningsarealer, bliver stadig vigtigere, og sammenhængende vindyrkningsarealer er en fordel, når det drejer sig om at opføre og drive den nødvendige infrastruktur (brønde, rør osv.). Både den fælles tilførsel af vand og fælles benyttelse af transport- og distributionsrør er mere effektiv og billigere på sådanne vindyrkningsarealer.

— Produktionsbetingelserne er anderledes inden for vindyrkning end f.eks. inden for agerbrug – især på Mosels stejle skråninger. Hvis disse arealer ikke længere anvendes til vindyrkningsformål, er der risiko for, at arealerne vokser til med krat, da de ikke egner sig til agerbrug eller græsareal. På disse uopdyrkede områder kan værtsplanter (f.eks. brombær) for uønskede skadegørere såsom pletvingefrugtfluen etablere sig spontant ved selvsåning, hvilket igen truer druernes sundhed og kvalitet på tilgrænsende vindyrkningsarealer.

Det historisk udviklede kulturlandskab og landskabet med traditionelle vinbjerge er karakteristisk for den beskyttede oprindelsesbetegnelse »Mosel« og dens omdømme.

— Den naturlige kulisse i Moseldalen er karakteriseret ved de sammenhængende vindyrkningsarealer på skråningerne, som har fulgt flodens løb og den naturlige topografi i århundreder, og det definerer således vinområdets karakter for lokale beboere, medlemmer af regionens vinindustri, specialister og forbrugere.

— Hvis jorden anvendes til traditionelt agerbrug, vil det ændre det naturlige landskab og dermed kulturlandskabet, der har udviklet sig gennem århundreder.

— Dette kulturlandskab er både en kulisse for vinreklamer og en turistattraktion. Det udgør derfor det økonomiske grundlag for mange virksomheder i turistsektoren, f.eks. restauranter og hoteller. Hvis der ikke var nogen afgrænsning af området i produktspecifikationen, ville det være muligt at anvende jorden til agerbrug. Som allerede nævnt ovenfor ville det medføre, at mange traditionelle vindyrkningsarealer risikerer at vokse til med krat, da de ikke egner sig til andre formål end vindyrkning på grund af deres ringe størrelse og egenskaber, og da de ofte er vanskeligt tilgængelige. Ud over de miljømæssige konsekvenser ville denne kratbevoksning også have økonomiske konsekvenser, da de fleste turister ikke ville opfatte et sådant landskab som værende visuelt tiltalende.

— I 2021 indgav Weltkulturerbe Moseltal e.V. (en registreret forening for anerkendelse af Moseldalen som verdensarvslokalitet) ansøgningen »Historische Weinberge der Kulturlandschaft Moseltal« (»historiske vinmarker i Moseldalens kulturlandskab«) til delstaten Rheinland-Pfalz vedrørende tretten historiske vindyrkningsarealer langs Mosel. Formålet med ansøgningen er at få disse historiske vindyrkningsarealer opført på Tysklands foreløbige liste over UNESCO-verdensarvssteder og dermed få dem anerkendt som sådanne. Når det drejer sig om at blive anerkendt som UNESCO-verdensarvssted, vil det være yderst vigtigt at fortsætte forvaltningen af registrerede vindyrkningsarealer. Der bør derfor gøres alt for ikke at ændre det eksisterende kulturlandskab på nogen måde, så man undgår at blive stillet ringere i UNESCO’s evalueringsproces.

— Mange vine, der præsenteres i specialiserede publikationer og derfor i høj grad former den nationale og internationale opfattelse og omdømme af den beskyttede oprindelsesbetegnelse »Mosel«, stammer ofte fra de traditionelle stejle skråninger i Mosel (bl.a. Wehlener Sonnenuhr, Erdener Prälat, Bernkasteler Doctor, Brauneberger Juffer og Winninger Uhlen). På disse stejle skråninger skaber den gunstige eksponering for solen sammen med den normalt dårlige jord særlige vækstbetingelser, der giver vine af høj kvalitet.

— Disse faktorer betyder, at den beskyttede oprindelsesbetegnelse »Mosel« skaber en positiv følelsesmæssig reaktion blandt detailhandlere og forbrugere. Eksempelvis danner det at købe og drikke »Mosel«-vine billeder af de berømte skråninger i forbrugernes bevidsthed. Nogle husker måske en ferie og det smukke landskab. Dette gør den beskyttede oprindelsesbetegnelse »Mosel« unik og enestående.

Af ovennævnte grunde er det klart, at dyrkningen af vinmarker på et samlet areal indebærer mange forskellige fordele for ejere og dyrkere af vindyrkningsarealer samt for miljøet og den brede offentlighed. I betragtning af de mange ulemper, der er beskrevet ovenfor, bør der derfor ikke ske en stigning i den allerede lave andel af vindyrkningsarealer, der er spredt over flere områder.

3. Druesorter

Beskrivelse:

Følgende druesorter er angivet i produktspecifikationens punkt 7 (fremover punkt 8):

Hvidvine

Arnsburger, Auxerrois, Bacchus, Bronner, Cabernet Blanc (kun Saarland), Chardonnay, Ehrenbreitsteiner, Ehrenfelser, Faberrebe, Findling, Gelber Muskateller, Goldriesling, Grauer Burgunder, Grüner Veltliner, Huxelrebe, Johanniter, Juwel, Kerner, Kernling, Merzling, Morio-Muskat, Müller-Thurgau, Muskat-Ottonel, Optima, Ortega, Perle, Phoenix, Prinzipal, Regner, Reichensteiner, Rieslaner, Roter Elbling, Roter Muskateller, Roter Traminer, Saphira, Sauvignon Blanc, Scheurebe, Schönburger, Solaris, Weißer Burgunder, Weißer Elbling og Weißer Riesling.

Rød- og rosévine

Accent, Acolon, Blauer Frühburgunder, Blauer Limberger, Blauer Portugieser, Blauer Spätburgunder, Bolero, Cabernet Cortis, Cabernet Cubin, Cabernet Dorio, Cabernet Dorsa, Cabernet Mitos, Cabernet Sauvignon, Dakapo, Domina, Dornfelder, Dunkelfelder, Merlot, Müllerrebe, Prior, Regent, Rondo, Rubinet, Saint-Laurent og Syrah.

TILFØJELSE:

Følgende druesorter er blevet tilføjet:

Hvidvine

Albalonga, Blauer Silvaner, Calardis Blanc, Felicia, Freisamer, Früher Malingre, Früher roter Malvasier, Goldmuskateller, Helios, Hibernal, Hölder, Kanzler, Muscaris, Nobling, Orion, Osteiner, Rosa Chardonnay, Roter Gutedel, Roter Müller-Thurgau, Roter Riesling, Ruländer, Sauvignon Cita, Sauvignon Gryn, Sauvignon Sary, Sauvitage, Septimer, Siegerrebe, Silcher, Silvaner, Sirius, Souvignier Gris, Staufer, Trebbiano di Soave, Villaris, Weißer Gutedel og Würzer.

Rød- og rosévine

Allegro, Baron, Blauburger, Blauer Zweigelt, Cabernet Cantor, Cabernet Carbon, Cabernet Carol, Cabernet Franc, Cabertin, Calandro, Deckrot, Domina, Färbertraube, Frühburgunder, Hegel, Helfensteiner, Heroldrebe, Monarch, Muskattrollinger, Neronet, Palas, Pinotin, Piroso, Reberger, Rosenmuskateller, Rotberger, Tauberschwarz og Wildmuskat.

Synonymer for druesorterne er blevet tilføjet.

Begrundelse:

Den hidtidige liste over druesorter er ufuldstændig. Den udvides, da alle de hidtil klassificerede sorter og deres synonymer bør nævnes.

4. Gældende krav i henhold til EU-lovgivning eller national lovgivning

Beskrivelse:

De øvrige mærkningskrav vil blive fastsat i produktspecifikationens punkt 10.

Mindre geografiske enheder

TILFØJELSE:

Derudover indeholder fortegnelsen over vindyrkningsarealer listen over navne på områder, store og individuelle vindyrkningsarealer og åbne marker, der kan anvendes som mindre geografiske enheder. Fortegnelsen over vindyrkningsarealer viser lokaliteternes og arealernes grænser i henhold til matrikelnavne (matrikelenhed, matrikelunderenhed, åbne marker, parcel). Den forvaltes af Landwirtschaftskammer Rheinland-Pfalz. (landbrugskammeret i delstaten Rheinland-Pfalz). I Saarland er de anført i bestemmelsen om afgrænsning af vindyrkningsområder i Saarland (Verordnung über die Abgrenzung der Weinbaugebiete im Saarland). Oprettelsen og vedligeholdelsen af fortegnelsen over vindyrkningsarealer er baseret på følgende retsgrundlag:

— § 23, stk. 3 og 4, i Weingesetz (forbundsloven om vin)

— § 29 i Weinverordnung (forbundsbekendtgørelsen om vin)

— Landesgesetz über die Festsetzung von Lagen und Bereichen und über die Weinbergsrolle (Weinlagengesetz) (delstatslov i Rheinland-Pfalz om fastsættelse af arealer og områder og om fortegnelsen over vindyrkningsarealer)

— Saarlands bestemmelse om afgrænsning af vindyrkningsområder i Saarland af 2. juni 2006

— § 2, stk. 16, i Landesverordnung über Zuständigkeiten auf dem Gebiet des Weinrechts (delstatsbekendtgørelse i Rheinland-Pfalz om kompetence på vinområdet).

Ændringer i afgrænsningen af små geografiske enheder er kun tilladt med de kompetente organisationers samtykke, jf. vinlovens § 22g. Enhver ændring skal meddeles Bundesanstalt für Landwirtschaft und Ernährung (forbundskontoret for landbrug og fødevarer) af den kompetente organisation i overensstemmelse med § 22g i forbundsloven om vin.

Begrundelse:

Mærkningsbestemmelserne bør suppleres for at dække mindre geografiske enheder, således at de tilpasses gældende lovgivning.

5. Kontrolmyndigheder

Beskrivelse:

Tilføjelser vedrørende de udpegede kontrolmyndigheder og deres opgaver.

TILFØJELSE:

Landwirtschaftskammer bistås ved kontrollen af:

Landesuntersuchungsamt Rheinland-Pfalz (delstaten Rheinland-Pfalz’ analysekontor) Mainzer Straße 112 56068 Koblenz

Tlf. 02 61/91 49-0

Fax 02 61/91 49 19-0

E-mail: poststelle@lua.rlp.de

For Saarlands vedkommende:

Landwirtschaftskammer Rheinland-Pfalz In der Kolling 310 66450 Bexbach

Tlf. 06 82 6/82 89 5-0

Fax 06 82 6/82 89 5-60

E-mail: info@lwk-saarland.de

Landwirtschaftskammer bistås ved kontrollen af:

Landesamt für Verbraucherschutz (kontoret for forbrugerbeskyttelse i Saarland) Konrad-Zuse-Straße 11 66115 Saarbrücken

Tlf. 06 81/99 78-0

Fax 06 81/99 78-45 49

E-mail: poststelle@lav.saarland.de

Begrundelse:

Landesuntersuchungsamt Rheinland-Pfalz (delstaten Rheinland-Pfalz’ analysekontor) og Landesamt für Verbraucherschutz (kontoret for forbrugerbeskyttelse i Saarland) bør tilføjes som kontrolmyndigheder, da de foretager kontrol på dette område. I Saarland er adressen for Landwirtschaftskammer ændret.

6. Andet

Beskrivelse:

Redaktionelle ændringer i overensstemmelse med EU’s krav.

Begrundelse:

Det var nødvendigt at foretage redaktionelle ændringer for at opfylde EU-kravene.

ENHEDSDOKUMENT

1. Produktets betegnelse

Mosel

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

8. Perlevin

4. Beskrivelse af vinen/vinene

1. Qualitätswein (kvalitetsvin), hvid

KORTFATTET TEKSTBESKRIVELSE

Den anderledes residualjord giver produkterne fra Mosel karakteristiske egenskaber.

Hvidvinene har som regel en lysegrøn til intensiv, dyb gylden farve. Deres aromaer er oftest friske og frugtagtige, til dels også blomsteragtige eller krydrede. Da de fleste hvidvine er vine fremstillet på en enkelt druesort, afspejler de generelt kendetegnene ved den druesort, som de er fremstillet af. Hvidvinene har normalt en delikat til rig smag og en diskret til kraftig syrestruktur. Afhængigt af lagringen kan der også forekomme diskrete til udtalte fenolagtige og ristede aromaer. Riesling-vinene afspejler navnlig Mosel-områdets naturbetingede særpræg i deres aromaer og mineralindhold.

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol.

For analytiske kendetegn uden talangivelser gælder gældende lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. Qualitätswein (kvalitetsvin), rød

KORTFATTET TEKSTBESKRIVELSE

Den anderledes residualjord giver produkterne fra Mosel karakteristiske egenskaber.

Rødvinene har normalt en vandig rød til dyb blålig eller violet farve, afhængigt af druesorten, og efterhånden som de ældes, har de også lette brunlige nuancer. Deres aromaer er normalt frugtagtige med antydninger af bær og røde frugter og kan også have et krydret, jordagtigt præg. Afhængigt af lagringen kan der også forekomme chokoladeagtige nuancer og ristede aromaer. De har normalt en delikat til rig smag med en fløjlsagtig til frisk syrestruktur.

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol.

For analytiske kendetegn uden talangivelser gælder gældende lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

3. Qualitätswein (kvalitetsvin), rosé Weißherbst, Blanc de Noir

KORTFATTET TEKSTBESKRIVELSE

De forskellige restkoncentrationer i jorden giver produkterne fra Mosel karakteristiske egenskaber.

Rosé- og Weißherbst-vinene har generelt en svag til stærk lyserød farve. Blanc de Noir-vinene er hvidvinsfarvede. Aromatisk er de ofte friske og frugtagtige til undertiden svagt krydrede med noter af røde bær og røde frugter Blanc de Noir-vinene kan også have delikate aromaer af kerne- og stenfrugter. De har normalt en delikat til rig smag med en diskret til kraftig syrestruktur.

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol.

For analytiske kendetegn uden talangivelser gælder gældende lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

4. Qualitätswein (kvalitetsvin), Rotling

KORTFATTET TEKSTBESKRIVELSE

De forskellige restkoncentrationer i jorden giver produkterne fra Mosel karakteristiske egenskaber.

Rotling-vinene har generelt en svag til kraftig lyserød farve. Deres aromaer er normalt frugtagtige til undertiden diskret krydrede med noter af bærfrugt, kernefrugt og citrusfrugter. De har generelt en delikat til rig smag med en frisk syrestruktur.

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol.

For analytiske kendetegn uden talangivelser gælder gældende lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Prädikatswein Kabinett (vin med det særlige kendetegn »Kabinett«)

KORTFATTET TEKSTBESKRIVELSE

De forskellige restkoncentrationer i jorden giver produkterne fra Mosel karakteristiske egenskaber.

Vine fra »Mosel« med det særlige kendetegn »Kabinett« er generelt frugtagtige, friske vine med et udtalt syreindhold og et moderat alkoholindhold.

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol.

For analytiske kendetegn uden talangivelser gælder gældende lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

6. Prädikatswein Spätlese (vin med det særlige kendetegn »Spätlese«)

KORTFATTET TEKSTBESKRIVELSE

De forskellige restkoncentrationer i jorden giver produkterne fra Mosel karakteristiske egenskaber.

Vine fra »Mosel« med det særlige kendetegn »Spätlese« har generelt intense, frugtagtige aromaer af modne frugter og en harmonisk syrestruktur.

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol.

For analytiske kendetegn uden talangivelser gælder gældende lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

7. Prädikatswein Auslese (vin med det særlige kendetegn »Auslese«)

KORTFATTET TEKSTBESKRIVELSE

De forskellige restkoncentrationer i jorden giver produkterne fra Mosel karakteristiske egenskaber.

Vine fra »Mosel« med det særlige kendetegn »Auslese« har en markant farve og intense, frugtagtige, til tider eksotiske, aromaer. Diskrete honninglignende og krydrede noter er også almindelige.

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol.

For analytiske kendetegn uden talangivelser gælder gældende lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

8. Prädikatswein Beerenauslese (vin med det særlige kendetegn »Beerenauslese«)

KORTFATTET TEKSTBESKRIVELSE

De forskellige restkoncentrationer i jorden giver produkterne fra Mosel karakteristiske egenskaber.

Vine fra »Mosel« med det særlige kendetegn »Beerenauslese« fremstilles af overmodne, indtørrede eller ædelrådne druer og har derfor generelt en intens gyldengul til ravgul farve og en let olieagtig konsistens. Smagsmæssigt har de oftest en intens sødme med en moderat til kraftig syrestruktur. Deres aromaer er normalt frugtagtige til krydrede med noter af modne til overmodne frugter, tørret frugt, honning og krydderier.

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol.

For analytiske kendetegn uden talangivelser gælder gældende lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

9. Prädikatswein Eiswein (vin med det særlige kendetegn »Eiswein«)

KORTFATTET TEKSTBESKRIVELSE

De forskellige restkoncentrationer i jorden giver produkterne fra Mosel karakteristiske egenskaber.

Vine fra »Mosel« med det særlige kendetegn »Eiswein« presses af naturligt frosne druer, hvorved der opnås en høj koncentration af druernes indholdsstoffer. Isvine har generelt en intens, sød smag kombineret med et højt syreindhold. Deres aromaer er normalt frugtagtige og mindre præget af ædelråddenskab end vintyperne Beerenauslese og Trockenbeerenauslese.

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol.

For analytiske kendetegn uden talangivelser gælder gældende lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

10. Prädikatswein Trockenbeerenauslese (vin med det særlige kendetegn »Trockenbeerenauslese«)

KORTFATTET TEKSTBESKRIVELSE

Den anderledes residualjord giver produkterne fra Mosel karakteristiske egenskaber.

Vine fra »Mosel« med det særlige kendetegn »Trockenbeerenauslese« fremstilles af overmodne, indtørrede eller ædelrådne druer og har derfor generelt en intens gyldengul til ravgul farve og en let olieagtig konsistens. Smagsmæssigt har de oftest en intens sødme med en moderat til kraftig syrestruktur. Deres aromaer er normalt frugtagtige til krydrede med noter af modne til overmodne frugter, tørret frugt, honning og krydderier. I princippet har vine af typen Trockenbeerenauslese en højere koncentration af aromaer end vine af typen Beerenauslese, og de er i højere grad præget af ædelrådne eller rosinagtige druer.

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol.

For analytiske kendetegn uden talangivelser gælder gældende lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

11. Perlevin og mousserende kvalitetsvin

KORTFATTET TEKSTBESKRIVELSE

De forskellige restkoncentrationer i jorden giver produkterne fra Mosel karakteristiske egenskaber.

Perlevin

Kvalitetsperlevine er let til udpræget perlende, frugtagtige og friske. Deres aromaer kan sidestilles med beskrivelsen af hvid-, rosé- og rødvine, afhængigt af vintypen.

Mousserende kvalitetsvin

Mousserende kvalitetsvine er udtalt til stærkt perlende og er frugtagtige og friske til modne og gærprægede. Aromaerne er kendetegnet ved basisvinens vintype, de anvendte druesorter og gæringens varighed.

Crémants er intenst perlende og har en blød struktur. Deres aromaer er normalt frugtagtige og modne til gærprægede og krydrede, og de påvirkes af basisvinens type, de anvendte druesorter og gæringens varighed.

Det totale alkoholindhold i vin med den beskyttede oprindelsesbetegnelse »Mosel«, der er fremstillet uden tilsætning, kan overstige 15 % vol.

For analytiske kendetegn uden talangivelser gælder gældende lovgivning.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

1. Alle produkter

Særlige ønologiske fremgangsmåder

Den gældende lovgivning finder anvendelse.

2. Alle produkter

Relevante begrænsninger for vinfremstilling

Den gældende lovgivning finder anvendelse.

3. Alle produkter

Dyrkningspraksis

Den gældende lovgivning finder anvendelse.

5.2. Maksimale udbytter

125 hektoliter pr. hektar

6. Afgrænset geografisk område

Området med den beskyttede oprindelsesbetegnelse i Rheinland-Pfalz omfatter vindyrkningsarealer i følgende kommuner: Alf (1599), Alken (1375), Ayl (Ayl (2740), Biebelhausen (2741)), Bausendorf (Bausendorf (2476), Olkenbach (2477)), Beilstein (1509), Bekond (2609), Bengel (2474), Bernkastel-Kues (Andel (2431), Bernkastel (2433), Kues (2432), Wehlen (2434)), Brauneberg (2429), Bremm (1516), Briedel (1601), Briedern (1510), Brodenbach (1373), Bruttig-Fankel (Bruttig (1506), Fankel (1507)), Bullay (1596), Burg (Mosel) (2460), Burgen (landkredsen Bernkastel-Wittlich) (2425), Burgen (landkredsen Mayen-Koblenz) (1371), Cochem (Cochem (1531), Cond (1533), Sehl (1532)), Detzem (2602), Dieblich (1378), Dreis (landkredsen Bernkastel-Wittlich) (2540), Ediger-Eller (Ediger (1514), Eller (1515)), Ellenz-Poltersdorf (1508), Enkirch (2459), Ensch (2605), Erden (2440), Ernst (1505), Esch (landkredsen Bernkastel-Wittlich) (2562), Fell (Fastrau (2619), Fell (2622)), Fisch (2735), Flußbach (2478), Föhren (2610), Franzenheim (2786), Graach an der Mosel (2437), Hatzenport (1370), Hetzerath (2559), Hochweiler (2787), Hupperath (2542), Igel (Igel (2788), Liersberg (2789)), Irsch (2711, 2867), Kanzem (2757), Kasel (2662), Kastel-Staadt (2713), Kenn (2614), Kesten (2427), Kinderbeuern (2475), Kinheim (2473), Kirf (Kirf (2717), Meurich (2718)), Klausen (Krames-Klausen (2563), Pohlbach (2564)), Klotten (1502), Klüsserath (2608), Kobern-Gondorf (Gondorf (1364), Kobern (1363)), Koblenz (Güls (1405), Koblenz (1401), Lay (1403), Metternich (1407), Moselweiß (1402)), Köwerich (2607), Konz (Filzen (2428), Filzen (2770), Könen (2769), Kommlingen (2773), Konz (2771), Krettnach (2774), Niedermennig (2772), Oberemmel (2775)), Korlingen (2668), Kröv (2472), Langsur (Grewenich (2793), Langsur (2790), Metzdorf (2794)), Lehmen (Lehmen (1366), Moselsürsch (1367)), Leiwen (2601), Lieser (2436), Löf (Kattenes (1368), Löf (1369)), Lösnich (2441), Longen (2616), Longuich (2615), Maring-Noviand (2435), Mehring (Lörsch (2617), Mehring (2621)), Mertesdorf (2663), Merzkirchen (2724), Mesenich (1511, 2791), Minheim (2576), Morscheid (2665), Moselkern (1558), Müden (Mosel) (1557), Mülheim (Mosel) (2430), Neef (1597), Nehren (1513), Neumagen-Dhron (Dhron (2579), Neumagen (2580)), Niederfell (1377), Nittel (Köllig (2761), Nittel (2763), Rehlingen (2762)), Oberbillig (2767), Oberfell (1376), Ockfen (2739), Ollmuth (2675), Onsdorf (2760), Osann-Monzel (Monzel (2566), Osann (2565)), Palzem (Esingen (2728), Helfant (2732), Kreuzweiler (2729), Palzem (2730), Wehr (2731)), Pellingen (2776), Piesport (Niederemmel (2578), Piesport (2577)), Platten (2536), Pluwig (2670), Pölich (2603), Pommern (1546), Pünderich (1600), Ralingen (Edingen (2804), Godendorf (2803), Ralingen (2802), Wintersdorf (2799)), Reil (2471), Riol (2618), Rivenich (2561), Riveris (2664), Saarburg (2737), Sankt Aldegund (1598), Schleich (2604), Schoden (2742), Schweich (Issel (2613), Schweich (2612)), Sehlem (2560), Senheim (1512), Serrig (2712), Sommerau (2666), Starkenburg (2458), Tawern (Fellerich (2766), Tawern (2759)), Temmels (2765), Thörnich (2606), Traben-Trarbach (Traben (2452), Trarbach (2453), Wolf (2451)), Treis-Karden (Karden (1555), Treis (1556)), Trier (Biewer (2857), Eitelsbach (2855), Filsch (2866), Kernscheid (2868), Kürenz (2864), Olewig (2863), Ruwer-Maximin (2853), Ruwer-Paulin (2854), St. Matthias (2861), Tarforst (2865), Trier (2856), Zewen (2860)), Trittenheim (2581), Ürzig (2439), Valwig (1504), Veldenz (2423), Waldrach (2661), Wasserliesch (2768), Wawern (Trier-Saarburg) (2758), Wellen (2764), Witlingen (2756), Wincheringen (Bilzingen (2723), Söst (2734), Wincheringen (2733)), Winningen (1362), Wintrich (2426), Wittlich (Lüxem (2522), Neuerburg (2524), Wittlich (2521)), Zell (Mosel) (Kaimt (1594), Merl (1595), Zell (1593)) og Zeltingen-Rachtig (2438).

Området med den beskyttede oprindelsesbetegnelse i Saarland omfatter vindyrkningsarealer i følgende kommuner/distrikter: Perl (Hasenberg, St. Quirinusberg), Oberperl, Nennig (Römerberg, Schlossberg), Sehndorf (Klosterberg, Marienberg).

Den nøjagtige afgrænsning fremgår af kortene over de vindyrkningsarealer, der er afgrænset pr. parcel i de ovennævnte kommuner. Kortene kan ses på www.ble.de/eu-qualitaetskennzeichen-wein.

Qualitätswein (kvalitetsvin), Prädikatswein (vin med særlige egenskaber), Sekt b.A. (mousserende kvalitetsvin fra bestemte dyrkningsområder) eller Qualitätsperlwein b.A. (kvalitetsperlevine fra bestemte dyrkningsområder) med den beskyttede betegnelse »Mosel« kan fremstilles i et andet område end det bestemte dyrkningsområde, hvor druerne er høstet, og som er anført på etiketten, forudsat at produktionsområdet er beliggende i samme delstat eller i en nabodelstat.

7. Druesort(er)

Accent

Acolon

Albalonga

Allegro

Arnsburger

Auxerrois — Auxerrois blanc, Pinot Auxerrois

Bacchus

Baron

Blauburger

Blauer Frühburgunder - Frühburgunder, Pinot Noir Precoce, Pinot Madeleine, Madeleine Noir

Blauer Limberger — Limberger, Lemberger, Blaufränkisch

Blauer Portugieser — Portugieser

Blauer Silvaner

Blauer Spätburgunder — Spätburgunder, Pinot Nero, Pinot Noir, Samtrot

Blauer Trollinger — Trollinger, Vernatsch

Blauer Zweigelt — Zweigelt, Zweigeltrebe, Rotburger

Bolero

Bronner

Cabernet Blanc

Cabernet Carbon

Cabernet Carol

Cabernet Cortis

Cabernet Cubin — Cubin

Cabernet Dorio — Dorio

Cabernet Dorsa — Dorsa

Cabernet Franc

Cabernet Mitos — Mitos

Cabernet Sauvignon

Cabertin

Calandro

Chardonnay

Chardonnay Rosé

Dakapo

Deckrot

Domina

Dornfelder

Dunkelfelder

Ehrenbreitsteiner

Ehrenfelser

Faberrebe — Faber

Findling

Freisamer

Früher Malingre — Malinger

Früher Roter Malvasier — Malvoisie, Malvasier, Früher Malvasier

Färbertraube

Gelber Muskateller — Muskateller, Muscat Blanc, Muscat, Moscato

Goldriesling

Grüner Silvaner — Silvaner, Sylvaner

Grüner Veltliner — Veltliner

Hegel

Helfensteiner

Helios

Heroldrebe

Hibernal

Huxelrebe — Huxel

Hölder

Johanniter

Juwel

Kanzler

Kerner

Kernling

Merlot

Merzling

Monarch

Morio Muscat

Muscaris

Muskat Ottonel

Müller Thurgau — Rivaner

Müllerrebe — Schwarzriesling, Pinot Meunier

Neronet

Nobling

Optima 113 — Optima

Orion

Ortega

Osteiner

Palas

Perle

Phoenix — Phönix

Pinotin

Piroso

Prinzipal

Prior

Reberger

Rigsforstander

Regner

Reichensteiner

Rieslaner

Rondo

Rotberger

Roter Elbling — Elbling Rouge

Roter Gutedel — Chasselas Rouge

Roter Muskateller

Roter Riesling

Roter Traminer — Traminer, Gewürztraminer, Clevner

Rubinet

Ruländer — Pinot Gris, Pinot Grigio, Grauburgunder, Grauer Burgunder

Saint Laurent — St. Laurent, Sankt Laurent

Saphira

Sauvignon Blanc

Sauvignon Cita

Sauvignon Gryn

Sauvignon Sary

Scheurebe

Schönburger

Septimer

Siegerrebe — Sieger

Silcher

Sirius

Solaris

Souvignier Gris

Staufer

Syrah — Shiraz

Tauberschwarz

Weißer Burgunder — Pinot Blanc, Pinot Bianco, Weißburgunder

Weißer Elbling — Elbling

Weißer Gutedel – Chasselas, Chasselas Blanc, Fendant Blanc, Gutedel

Weißer Riesling — Riesling, Riesling renano, Rheinriesling, Klingelberger

Wildmuskat

Würzer

8. Tilknytning til det geografiske område

Vindyrkningsområdet Mosel, hvis vindyrkningsarealer overvejende ligger langs Mosel-floden og dens bifloder Saar og Ruwer, dækker flere fysiografiske områder. Fra sydvest til nordøst kan der skelnes mellem følgende områder: Øvre Mosel (Perl to Konz), Trier-dalen (Konz til Schweich), Midt-Mosel (Schweich til Moselkern) og Nedre Mosel (Moselkern til Koblenz). Morfologisk set kan Mosel-regionen opdeles i to underregioner. I de fysiografiske områder i Øvre Mosel og Trier-dalen går Mosel-floden gennem de temmelig bløde Mesozoiske klipper (broget kalksten, muschelkalk og keuper) i Trier-bugten. Omvendt bugter floden i de fysiografiske områder Midt-Mosel og Nedre Mosel sig gennem en smal V-formet dal i de devonske klipper i Rheinisches Schiefergebirge. Langs Mosel, Saar og Ruwer er vindyrkningsarealerne beliggende omkring 65-375 m over havets overflade. Vindyrkningsarealerne ligger i gennemsnit 180 m over havets overflade. De vender hovedsagelig i retningen SØ-S-SV (50 %), og hvad angår vindyrkningsarealet som helhed er deres gennemsnitlige orientering 195° (SSV). Geologi: I vindyrkningsområdet Mosel er devonske klipper dominerede. I den devonske periode blev der deponeret sedimenter i et havområde. I kystområder var sedimenterne sand, og inde i landet var de silt og ler. I kultiden blev disse sedimenter, som nu var hærdet, foldet sammen til bjerge (Rheinisches Schiefergebirge). I dag finder vi i de områder, hvor devonske klipper stikker ud, hovedsagelig sandsten med kvartsit, kvartsit og (lerblandet) skifer. I Buntsandstein blev flod- og vindaflejringer til det, der nu er Trier-bugten. I dag fremstår disse aflejringer som sandsten. I de efterfølgende perioder — muschelkalk og keuper — blev der dannet kalkholdige havaflejringer i Trier-bugten. Klippesten fra keuper og muschelkalk findes kun i Øvre Mosel.

Naturlige faktorer: Den gennemsnitlige årlige dagstemperatur er 9,7 °C med en gennemsnitstemperatur i vækstperioden på 14,1 °C. Den gennemsnitlige årlige nedbør er 760 mm med 60 % nedbør i løbet af vækstperioden. Vinstokkene får i gennemsnit 652 000 Wh/m2 direkte solskin i vækstperioden. De højeste solskinsværdier registreres på de stejle og meget stejle skråninger.

Menneskelige faktorer: Da strukturen med små arealer og de stejle skråninger begrænser anvendelsen af maskiner på vindyrkningsarealerne, er de meget arbejdskraftintensive, og det har en stabiliserende virkning på udbyttet. Dette bidrager væsentligt til høstens kvalitet med hensyn til det naturlige minimumsalkoholindhold, udviklingen af aromaer og vinenes syrebalance. Den lange vækstperiode kombineret med vindyrkningsområdets særlige topografi, de mikroklimatiske forhold, jordbundens karakteristiske sammensætning og den høje grad af menneskelig arbejdskraft er bestemmende for vinenes typiske kendetegn. Den menneskelige indflydelse er baseret på en århundredgammel vindyrkningstradition.

9. Andre vigtige betingelser (emballering, mærkning og andre krav)

Vin, mousserende kvalitetsvin, perlevin

Retsgrundlag:

National lovgivning

Type yderligere betingelse:

Supplerende bestemmelser vedrørende mærkning

Beskrivelse af betingelsen:

For at kunne anvende de traditionelle benævnelser Qualitätswein (kvalitetsvin), Prädikatswein (vin med særlige egenskaber), Qualitätsperlwein b.A. (kvalitetsperlevin fra bestemte dyrkningsområder) og Sekt b.A. (mousserende kvalitetsvin fra bestemte dyrkningsområder) på etiketten skal vinene bestå en officiel undersøgelse. Det kontrolnummer, der er tildelt i denne forbindelse (amtliche Prüfungsnummer eller A.P.-Nr.), skal angives på etiketten. Det erstatter batchummeret.

Ud over de eksisterende beskyttede vinbetegnelser skal vin og vinprodukter mærkes med en af de traditionelle benævnelser, der er omhandlet i punkt 5, litra a), i produktspecifikationen. Mærkningen af de traditionelle benævnelser, der er omhandlet i punkt 5, litra b), i produktspecifikationen, er fakultativ.

Derudover indeholder fortegnelsen over vindyrkningsarealer listen over navne på områder, store og individuelle vindyrkningsarealer og åbne marker, der kan anvendes som mindre geografiske enheder. Fortegnelsen over vindyrkningsarealer viser lokaliteternes og arealernes grænser i henhold til matrikelnavne (matrikelenhed, matrikelunderenhed, åbne marker, parcel). Den forvaltes af Landwirtschaftskammer Rheinland-Pfalz. (landbrugskammeret i delstaten Rheinland-Pfalz). I Saarland er de anført i bestemmelsen om afgrænsning af vindyrkningsområder i Saarland (Verordnung über die Abgrenzung der Weinbaugebiete im Saarland). Oprettelsen og vedligeholdelsen af fortegnelsen over vindyrkningsarealer er baseret på følgende retsgrundlag:

— § 23, stk. 3 og 4, i Weingesetz (forbundsloven om vin)

— § 29 i Weinverordnung (forbundsbekendtgørelsen om vin)

— Landesgesetz über die Festsetzung von Lagen und Bereichen und über die Weinbergsrolle (Weinlagengesetz) (delstatslov i Rheinland-Pfalz om fastsættelse af arealer og områder og om fortegnelsen over vindyrkningsarealer)

— Saarlands bestemmelse om afgrænsning af vindyrkningsområder i Saarland af 2. juni 2006

— § 2, stk. 16, i Landesverordnung über Zuständigkeiten auf dem Gebiet des Weinrechts (delstatsbekendtgørelse i Rheinland-Pfalz om kompetence på vinområdet).

Ændringer i afgrænsningen af små geografiske enheder er kun tilladt med de kompetente organisationers samtykke, jf. vinlovens § 22g. Enhver ændring skal meddeles Bundesanstalt für Landwirtschaft und Ernährung (forbundskontoret for landbrug og fødevarer) af den kompetente organisation i overensstemmelse med § 22g i forbundsloven om vin.

Link til produktspecifikationen

www.ble.de/eu-qualitaetskennzeichen-wein

(1) EUT L 9 af 11.1.2019, s. 2.